*Nolikuma \_\_\_.pielikums*

*Līguma projekts*

**līgums Nr. \_\_\_\_\_\_\_\_\_\_\_\_\_\_**

*par Traktortehnikas papildaprīkojuma iegādi*

*Smiltenē, 20\_\_\_. gada \_\_\_. \_\_\_\_\_\_\_\_*

**SIA “Smiltenes NKUP”** (reģistrācijas Nr.\_\_\_\_\_\_\_\_\_\_\_\_\_\_\_\_\_), turpmāk tekstā – **Pircējs**, valdes locekļa Aigara Vīvuliņa personā, kurš rīkojas uz Statūtu pamata, no vienas puses, no vienas puses,

un

**\_\_\_\_\_\_\_\_\_\_\_\_\_\_\_\_\_\_** (vienotās reģistrācijas Nr. \_\_\_\_\_\_\_\_\_\_\_\_\_\_\_\_), turpmāk tekstā – **Pārdevējs**, tās \_\_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_, no otras puses,

kopā saukti - Puses, bet katra atsevišķi - Puse,

pamatojoties uz **Pircēja** rīkotā Iepirkuma procedūras „ Traktortehnikas papildaprīkojumam un piegādei SIA “Smiltenes NKUP” vajadzībām” (Id.Nr. \_\_\_\_\_\_\_\_\_\_\_\_\_\_\_), turpmāk tekstā – Iepirkums, rezultātu, **Pārdevēja** 2019. gada \_\_\_. \_\_\_\_\_\_\_\_\_\_\_\_\_\_piedāvājumu Iepirkumam (turpmāk tekstā - Piedāvājums), **Pircēja** iepirkumu komisijas 2019. gada \_\_\_\_. \_\_\_\_\_\_\_\_\_\_\_\_\_\_\_ lēmumu (sēdes protokols Nr. \_\_\_\_\_\_\_\_\_\_\_\_),

noslēdz šādu līgumu (turpmāk tekstā – Līgums) par sekojošo:

1. **Līguma priekšmets**
   1. Saskaņā ar Līguma un Iepirkuma noteikumiem, Tehnisko specifikāciju (Līguma 1. pielikums) un Finanšu piedāvājumu (2. pielikums) **Pārdevējs** pārdod, piegādā un nodod īpašumā **Pircējam** un **Pircējs** pērk un pieņem īpašumā un samaksā par:
      1. **1(vienu) jaunu nelietotu Asenizācijas cisternu -** *\_\_\_\_\_marka\_\_\_\_\_\_\_\_\_\_* (izgatavošanas gads - \_\_\_\_, u.c.), turpmāk tekstā – Prece;
      2. **1(vienu) jaunu nelietotu Piekabi -** *\_\_\_\_\_marka\_\_\_\_\_\_\_\_\_\_* (izgatavošanas gads - \_\_\_\_, u.c.), turpmāk tekstā – Prece;
      3. **1(vienu) jaunu nelietotu Grāvju pļaujmašīnu/smalcinātāju -** *\_\_\_\_\_marka\_\_\_\_\_\_\_\_\_\_* (izgatavošanas gads - \_\_\_\_, u.c.), turpmāk tekstā – Prece;
      4. **1(vienu) jaunu nelietotu Sniega lāpstu** - *\_\_\_\_\_marka\_\_\_\_\_\_\_\_\_\_* (izgatavošanas gads - \_\_\_\_, u.c.), turpmāk tekstā - Prece.
   2. Preču piegādi **Pircējam** **Pārdevējs** nodrošina unveic ne vēlāk kā līdz 20\_\_\_\_. gada \_\_\_. \_\_\_\_\_\_\_\_\_\_.
   3. Preci pilnā komplektācijā atbilstoši Tehniskajai specifikācijai **Pārdevējs** piegādā un nodot **Pircējam** Līguma 1.2. punktā noteiktajā termiņā šādā adresē – Pilskalna iela 2, Smiltene, Smiltenes novads.
2. **Līgumcena un norēķinu kārtība**
   1. Preces pirkuma cena bez pievienotās vērtības nodokļa atbilstoši **Pārdevēja** Finanšu piedāvājumam (2. pielikums) ir \_\_\_\_\_\_\_\_\_\_\_\_\_ *eiro* (\_\_*summa vārdiem\_\_\_\_\_\_ eiro \_\_\_centi*) bez pievienotās vērtības nodokļa, turpmāk - Līgumcena.

Pievienotās vērtības nodoklis tiek piemērots saskaņā ar spēkā esošajiem Latvijas Republikas normatīvajiem aktiem un tiek aprēķināts un maksāts vienlaikus ar pirkuma maksas samaksu.

Aprēķinātais pievienotās vērtības nodoklis (PVN \_\_\_%) uz Līguma noslēgšanas dienu Līgumcenai – \_\_\_\_\_\_ *eiro* *(\_\_\_\_\_\_summa vārdiem\_\_\_ \_\_\_centi*).

Preču cena ar pievienotās vērtības nodokli – *\_\_\_\_\_\_\_\_\_\_ eiro (\_\_\_\_\_\_\_\_\_\_\_\_eiro \_\_\_ centi)*,turpmāk tekstā – Līguma summa.

* 1. Līgumcenā ir iekļautas visas izmaksas (izņemot pievienotās vērtības nodokli), kas saistītas ar Līguma izpildi. **Pārdevējs** apliecina, ka tas ir iepazinies ar Iepirkuma procedūras dokumentiem, tai pievienoto Tehnisko specifikāciju un visām **Pircēja** prasībām, kā arī ir iepazinies, izpētījis un pilnībā saprot visus apstākļus, tai skaitā vispārējus un konkrētus, kas varētu ietekmēt Līgumcenas noteikšanu un ir ņēmis vērā šos jautājumus, iesniedzot **Pircējam** Finanšu piedāvājumu Iepirkumam.
  2. Līgumcenu un pievienotās vērtības nodokli **Pircējs** samaksās **Pārdevējam** ne vēlāk kā 30 (trīsdesmit) darba dienu laikā pēc Preces piegādes, Līguma 3.2. punktā noteiktā akta parakstīšanas un atbilstoša rēķina saņemšanas no **Pārdevēja**.
  3. Par samaksas dienu tiek uzskatīta diena, kad **Pircējs** veicis pārskaitījumu uz **Pārdevēja**norādīto bankas norēķinu kontu.

1. **Preces piegāde, nodošana un pieņemšana**
   1. **Pārdevējs** piegādā Preci **Pircēja** adresē saskaņā ar Līguma 1.3. apakšpunktu. Konkrētu Preces piegādes laiku piegādes vietā **Pārdevējs** iepriekš saskaņo ar **Pircēja** pārstāvi.
   2. **Pārdevējs** nodod un **Pircējs** pieņem Preci, Pušu pārstāvjiem parakstot piegādātās Preces nodošanas - pieņemšanas aktu. Vienlaicīgi ar Preces nodošanu, **Pārdevējs** iesniedz **Pircēja** pārstāvim ar Preces kvalitāti un Preces reģistrāciju saistītos dokumentus. Precei jābūt tādā tehniskā un juridiskā stāvoklī, lai **Pircējs** to varētu lietot nekavējoties bez jebkādiem ierobežojumiem.
   3. Pirms Līguma 3.2. punktā minētā Akta parakstīšanas **Pircējs** pārbauda Preces un dokumentācijas atbilstību Līgumam, Tehniskajai specifikācijai un Piedāvājumam un paraksta Aktu vai atdod to **Pārdevējam** neparakstītu, rakstveidā norādot to neparakstīšanas iemeslus. Pirms minētās pārbaudes veikšanas par Aktu iesniegšanas faktu **Pircējam**, Puses uz tā izdara attiecīgu atzīmi. Atteikumā parakstīt Preces pieņemšanas Aktu **Pircējs** norāda konstatētās nepilnības. **Pārdevējs** novērš nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, **Pārdevēja** pienākums ir novērst konstatētās nepilnības 10 (desmit) darba dienu laikā no atteikuma parakstīt Akta, iesniegšanas dienas **Pārdevējam**. **Pircējs** neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta **Pārdevējam** ne vēlāk kā 5 (piecu) darba dienu laikā no Akta iesniegšanas dienas **Pircējam** - ja minētajā 5 (piecu) darba dienu termiņā **Pircējs** nav parakstījis Aktu, kā arī nav nosūtījis **Pārdevējam** neparakstītu Aktu un atteikumu parakstīt Aktu, uzskatāms, ka Prece ir pieņemta 6. (sestajā) darba dienā no Akta iesniegšanas dienas **Pircējam**.
   4. Ja Puses nevar vienoties par Preces atbilstību Līguma noteikumiem, proti, Pusēm ir domstarpības par **Pircēja** izvirzītajām pretenzijām par Preces neatbilstību Līguma un Iepirkuma dokumentācijas noteikumiem, **Pircējs** pieaicina tehnisko ekspertu atzinuma sniegšanai, kura atzinums Pusēm ir saistošs.
   5. Risks par Preces saglabāšanu pāriet uz **Pircēju** no Akta parakstīšanas brīža vai 6. (sestajā) darba dienā no Akta iesniegšanas dienas **Pircējam**, ja Līguma 3.3. apakšpunktā minētajā termiņā **Pircējs** nav parakstījis Aktu, kā arī nav nosūtījis **Pārdevējam** neparakstītu Aktu un atteikumu parakstīt Aktu.
2. **Pušu tiesības un pienākumi**
   1. **Pircēja**tiesības:
      1. pārbaudīt Preces atbilstību visām Iepirkumu dokumentācijā minētajām prasībām;
      2. pārbaudīt Preces dokumentācijas pilnīgumu un derīgumu;
      3. pirms Preces pieņemšanas, ja konstatētas nepilnības, sastādīt aktu, kurā norādītas konstatētās nepilnības un termiņš to novēršanai;
      4. pieņemot Preci, ja rodas neskaidrības - Līguma 3.4. punktā noteiktajos gadījumos,pieaicināt ekspertu. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums;
      5. nepieņemt Preci*,* ja tā neatbilst Līguma noteikumiem.
   2. **Pircēja**pienākumi:
      1. pieņemt Preci, ja tās atbilst visiem Līguma noteikumiem un piegādāta saskaņā ar Līguma noteikumiem;
      2. juridisku formalitāšu nokārtošanai, ja nepieciešams, izdot **Pārdevējam** pilnvaru;
      3. veikt maksājumus saskaņā ar Līgumānoteikto samaksas kārtību;
      4. piedalīties Preces nodošanā un pieņemšanā.
   3. **Pārdevēja**tiesības:
      1. saņemt samaksu par Preci, kas ir piegādātas saskaņā ar Līguma noteikumiem un atbilst visiem tā noteikumiem;
      2. savlaicīgi saņemt visu nepieciešamo informāciju saskaņā ar šo Līgumu, lai izpildītu Līgumu noteiktajos termiņos.
   4. **Pārdevēja**pienākumi:
      1. piegādāt Līgumam un Piedāvājumam atbilstošu Preci pilnā apjomā un komplektācijā un saskaņā ar normatīvajiem aktiem sagatavot un organizēt tās nodošanu **Pircējam** Preces dalībai ceļu satiksmē;
      2. pirms piegādes aprīkot Preci atbilstoši Iepirkuma dokumentācijas noteikumiem;
      3. samaksāt normatīvajos aktos noteiktos nodokļus un nodevas par Preci;
      4. veikt to Preču reģistrāciju Valsts tehniskās uzraudzības aģentūrā, kurām tas nepieciešams, lai to lietotu un piedalītos satiksmē, uz **Pircēja** vārda un segt ar to saistītās izmaksas;
      5. iepazīstināt **Pircēju**ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
      6. Līgumaprasībām neatbilstošas Precespiegādes gadījumā apmainīt to pret jaunu, Līguma prasībām atbilstošu Preci;
      7. Garantijas periodā nodrošināt **Pircējam**garantijas remontu Precei **Pircēja** norādītajā adresē Pilskalna ielā 2, Smiltenē, Smiltenes novadā;
      8. Garantijas periodā **Pārdevējs** uz sava rēķina novērš Precei konstatētos trūkumus vai bojājumus ne ilgāk kā 7 (septiņu) dienu laikā no Līgumā minētā pieņemšanas - nodošanas akta parakstīšanas dienas. Ja objektīvu iemeslu dēļ ir nepieciešams ilgāks Preces remonta laiks, tas var tikt pagarināts iepriekš par to rakstveidā vienojoties ar **Pircēju -** šādā gadījumā, ja Prece nav ekspluatējama, **Pārdevējs** nodrošina aizstājējtehniku, sākot ar astoto dienu.
      9. pēc **Pircēja** pieprasījuma vai savas iniciatīvas sniegt informāciju par Līguma izpildes gaitu.
3. **Pušu mantiskā atbildība**
   1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.
   2. Ja **Pārdevējs**nepiegādā Preci Līguma 1.2. apakšpunktā norādītajā termiņā un kavējums pārsniedz 5 (piecas) kalendārās dienas, **Pārdevējs** sākot ar termiņa kavējuma 6. dienu maksā **Pircējam**nokavējuma procentus0,1% (viena desmitā daļa procenta) apmērā no Līgumcenas par katru kavējuma dienu.
   3. Ja **Pārdevējs**Līgumā noteiktajā kārtībā neapmaina nekvalitatīvo vai Iepirkumam un piedāvājumam neatbilstošo Preci pret citu vai nenovērš konstatētās nepilnības, **Pārdevējs** maksā nokavējuma procentus 0,1% apmērā no Līgumcenas par katru nokavēto dienu.
   4. Ja **Pārdevējs** vienpusēji atsakās no Līguma vai **Pircējs** Līgumā vai Latvijas Republikas normatīvajos aktos noteiktajā kārtībā izbeidz vienpusēji Līgumu **Pārdevēja** vainas dēļ:
      1. **Pārdevējs** maksā **Pircējam** līgumsodu 10% (desmit procenti) apmērā no Līgumcenas, līdz paziņojuma par **Pārdevēja** vienpusēju atkāpšanos no Līguma izpildes, iesniegšanas dienai **Pircējam** vai **Pircēja** paziņojuma par Līguma izbeigšanu **Pārdevēja** vainas dēļ iesniegšanas dienai **Pārdevējam**;
      2. sedz visus zaudējumus **Pircējam**, kas tam radušies saistībā ar Līguma izbeigšanu.
   5. Par šajā Līgumā 2.4. punktā noteiktā maksājuma nokavējumu, **Pircējs** maksā **Pārdevējam** nokavējuma procentus 0,01 % (viena desmitā daļa procenta) no Līgumcenas proporcionāli maksājumam, attiecībā uz kuru saistība nav izpildīta, par katru kavējuma dienu.
   6. Līguma 5.2., 5.3., un 5.5. apakšpunktos minēto nokavējuma procentu un līgumsoda samaksa neatbrīvo **Pārdevēju** un **Pircēju** no saistību izpildes.
   7. Uz šī Līguma pamata aprēķinātie nokavējuma procenti un līgumsodi Pusēmir jānomaksā 3 (trīs) dienu laikā, skaitot no dienas, kad Puse, kuraiir pienākums veikt maksājumu,ir saņēmusi atbilstošu rēķinu. **Pircējs** var prasīt kā līgumsodu, tā arī līguma izpildīšanu.
4. **Kvalitāte un garantija**
   1. **Pārdevējs** garantē **Pircējam** piegādātās Preces atbilstošu kvalitāti un to derīguma termiņu saskaņā ar spēkā esošajiem normatīvajiem aktiem un Iepirkuma dokumentācijai. Kvalitatīva Preci šī Līguma izpratnē ir tāda, kas atbilst normatīvajiem aktiem, Līguma noteikumiem, tajā skaitā Iepirkuma dokumentācijai, Preces ražotāja standartiem un likumos un citos normatīvajos aktos noteiktām prasībām attiecībā uz Preces kvalitāti, tā ir bez defektiem (tajā skaitā, aprīkojuma, krāsas u.c.) bojājumiem.
   2. **Pārdevējs** nodrošina Preces garantijas noteikumu izpildi atbilstoši Tehniskai specifikācijai. Šajā Līguma punktā noteiktais garantijas termiņu sāk skaitīt no dienas, kad Puses ir parakstījuši Preces pieņemšanas-nodošanas aktu.
   3. Ja garantijas termiņa laikā Preces ražotāja vainas dēļ rodas bojājums, kura novēršanai nepieciešamais laiks pārsniedz 5 (piecas) darba dienas, **Pārdevējam** uz remonta laiku jānodrošina **Pircējam** iespēja bez maksas lietot attiecīgās klases līdzvērtīgu Preci.
5. **Līguma grozīšanas kārtība**
   1. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
      1. grozījumi ir nebūtiski;
      2. grozījumi ir būtiski. Ja grozījumi ir būtiski, tos drīkst izdarīt, neveicot Publisko iepirkumu likumā paredzēto procedūru, tikai Līguma 7.2. punktā noteiktajos gadījumos;
   2. Būtiski Līguma grozījumi ir pieļaujami ja **Pārdevēju** aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma [42. panta](https://likumi.lv/doc.php?id=287760#p42) pirmajā daļā paredzētie izslēgšanas noteikumi, kā arī tie Publisko iepirkuma likuma [42. panta](https://likumi.lv/doc.php?id=287760#p42) otrajā daļā paredzētie izslēgšanas noteikumi, kurus **Pircējs** sākotnēji ietvēris paziņojumā par līgumu vai iepirkuma procedūras dokumentos.
   3. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
6. **Līguma spēkā esamība un tā izbeigšanas kārtība**
   1. Līgums stājas spēkā līdz to parakstījušas abas Puses un darbojas līdz pilnīgai Pušu saistību izpildei.
   2. Līguma darbības laikā Līgums var tikt izbeigts, Pusēm par to savstarpēji rakstveidā vienojoties, kā arī katrai Pusei vienpusējā kārtā ir tiesības atkāpties no Līgumā noteikto saistību izpildes Latvijas tiesību aktos un šajā Līgumā noteiktajos gadījumos.
   3. **Pircējam** ir tiesības, neatlīdzinot zaudējumus, kas var rasties Līguma pirmstermiņa izbeigšanas rezultātā, vienpusējā kārtā atkāpties no Līguma, vismaz 10 (desmit) kalendārās dienas iepriekš rakstveidā par to paziņojot **Pārdevējam**, ja:
      1. **Pārdevējs** ir pieļāvis Preces piegādes un nodošanas kavējumu, un kavējums pārsniedz 30 (trīsdesmit) kalendārās dienas un Puses nav rakstiski vienojušās par piegādes termiņa pagarinājumu;
      2. ir iestājies Līguma 9.4. punktā noteiktais gadījums;
      3. ir konstatēts Publisko iepirkumu likuma 64. panta pirmajā daļā minētais gadījums;
      4. **Pārdevējs** būtiski pārkāpj Līguma, tai skaitā tā pielikumus, radot apstākļus, pie kuriem jebkurš līgumslēdzējs saskaņā ar labu darījumu praksi zaudētu ieinteresētību saistību turpināšanā.
   4. **Pārdevējam** ir tiesības, neatlīdzinot zaudējumus, kas var rasties Līguma pirmstermiņa izbeigšanas rezultātā, vienpusējā kārtā atkāpties no Līguma, vismaz 10 (desmit) kalendārās dienas iepriekš rakstveidā par to paziņojot **Pircējam**, ja:
      1. **Pircējs** ir pieļāvis samaksas kavējumu par Preci, un kavējums pārsniedz 15 (piecpadsmit) kalendārās dienas. Paziņojumā par atkāpšanos no Līguma norādāms termiņš, kādā **Pircējam** jāatgriež Prece **Pārdevējam**, kur termiņš nevar būt īsāks par 10 (desmit) darba dienām;
      2. **Pircējs** būtiski pārkāpj Līguma, tai skaitā tā pielikumu, noteikumus, radot apstākļus, pie kuriem jebkurš līgumslēdzējs saskaņā ar labu darījumu praksi zaudētu ieinteresētību saistību turpināšanā.
   5. Pusei ir tiesības gadījumos, kas nav minēti Līgumā, bet kuros vienpusējas atkāpšanās tiesības ir pamatotas ar paša darījuma raksturu, vai kad zināmos apstākļos to atļauj likums, atkāpties no Līguma vismaz 10 (desmit) kalendārās dienas iepriekš, ja tiesību aktā nav noteikts cits termiņš, par to paziņojot rakstveidā otrai Pusei, kā arī neatlīdzinot zaudējumus, kas var rasties Līguma pirmstermiņa izbeigšanas rezultātā, ja tiesību aktā nav noteikts pretējais.
   6. Paziņojums par atkāpšanos no Līguma nosūtāms vai nu ar pasta starpniecību ierakstītā sūtījumā uz Līgumā norādīto adresi, vai arī iesniedzams personīgi pret parakstu, vai arī nosūtāms elektroniski, ar drošu elektronisko parakstu. Gadījumā, ja dokuments sūtīts ar pasta starpniecību ierakstītā sūtījumā, tas uzskatāms par saņemtu 7. (septītajā) dienā pēc tā nodošanas pastā.
   7. Līguma 8.3. – 8.5. punktā noteiktajos gadījumos Līgums uzskatāms par izbeigtu ar dienu, kad beidzies paziņojuma termiņš. Minētais neattiecas uz samaksas pienākumu, kur maksājumu saistības radušās līdz Līguma izbeigšanas dienai, kā arī citām maksājumu saistībām, darbībām un restitūcijas pienākumu, ja tas paredzēts Līguma izbeigšanas gadījumā, kā arī **Pārdevēja** sniegtajām garantijām, strīdu izskatīšanas kārtību, piemērojamiem tiesību aktiem un citiem Līguma noteikumiem, kur Līgumā noteiktais regulējums ir spēkā līdz saistību pilnīgai izpildei.
7. **Nepārvarama vara**
   1. Puse neatbild par jebkuras savas saistības neizpildīšanu, ja šāda neizpilde ir notikusi tāda notikuma rezultātā, no kura nav iespējams izvairīties un kura sekas nav iespējams pārvarēt, kuru Puse Līguma slēgšanas brīdī nevarēja paredzēt, un kas nav noticis Puses vai tās kontrolē esošās personas rīcības dēļ, un kas saistību izpildi ne tikai apgrūtina, bet padara neiespējamu.
   2. Pusei, kas nokļuvusi šādas nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 10 (desmit) darbdienu laikā pēc nepārvaramas varas apstākļu iestāšanās. Pēc otras Puses pieprasījuma iesniedzams kompetentas institūcijas izsniegts dokuments, kas apstiprina nepārvaramas varas apstākļu iestāšanos. Gadījumā, ja Puse nav paziņojusi par nepārvaramas varas apstākļu iestāšanos Līgumā noteiktajā kārtībā, tā vēlāk nevar atsaukties uz nepārvaramu varu.
   3. Nepārvaramas varas iestāšanās gadījumā saistību izpilde tiek pagarināta par laika periodu, kurā darbojušies nepārvaramas varas apstākļi.
   4. Ja nepārvaramas varas dēļ Līgums nedarbojas ilgāk par 30 (trīsdesmit) kalendārajām dienām, katrai Pusei ir tiesības vienpusējā kārtā atkāpties no Līguma izpildes.
8. **Piemērojamais likums un strīdu izšķiršanas kārtība**
   1. Līgums sastādīts un tam piemērojami spēkā esošie Latvijas Republikas normatīvie akti. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
   2. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā tās protokolējot, ja nepieciešams, papildinot vai grozot Līguma tekstu.
   3. Ja Puses nespēj strīdu atrisināt savstarpēju pārrunu rezultātā 30 (trīsdesmit) kalendāra dienu laikā, tas tiek atrisināts Latvijas Republikas tiesā Latvijas Republikas normatīvajos aktos noteiktajā kārtībā.
9. **Konfidencialitāte un personas datu aizsardzība**
   1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
   2. Pusēm ir tiesības sniegt informāciju saviem apakšuzņēmējiem, piegādātājiem, darbiniekiem un pārstāvjiem, ja tām šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, apakšuzņēmēju vai trešo personu puses, kas piedalās Līguma izpildīšanā.
   3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
   4. Līguma 11.1.-11.3. punktos minētajiem noteikumiem nav laika ierobežojuma un uz tiem neattiecas Līguma darbības termiņš.
   5. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai.
   6. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
   7. Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.
   8. Puses apņemas paziņot ne vēlāk kā 24 h laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju
   9. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai
10. **Citi noteikumi**
    1. Puses apliecina, ka tiem ir saprotams Līguma saturs un nozīme, ka tie atzīst Līgumu par pareizu, abpusēji izdevīgu.
    2. Termini, kas lietoti šajā Līgumā atbilst to jēgai un formulējamam, kādā tie ir lietoti Iepirkuma dokumentācijā. Iepirkuma dokumentācijā izskaidrotie termini Līguma tekstā lietoti to aprakstītajā nozīmē, ja vien no konteksta nav iespējams saprast citu termina nozīmi. Līguma izpildes gaitā Pusēm ir saistoši Iepirkuma dokumentācijā paredzētie noteikumi.
    3. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
    4. Papildus Līgumam Puses apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Pušu tiesību realizēšanu.
    5. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
    6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos vienu mēnesi iepriekš.
    7. Korespondence, kas saistīta ar Līguma izpildi, ir iesniedzama rakstiski latviešu valodā šajā Līgumā norādītajās Pušu adresēs un uzskatāma par saņemtu: 1) ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs), šaubu gadījumā sūtītājam jāpierāda, kad sūtījums nodots pastā. Ja adresāts apgalvo, ka viņš pastā nodoto sūtījumu nav saņēmis, viņam šis apgalvojums jāpamato, minot ticamus iemeslus; 2) ja nodota personīgi pret parakstu - dienā, kad tie nogādāti saņēmējam. 3) ar faksa aparāta starpniecību ar atbilstoša saņemšanas fakta apstiprinājuma; 4) ja nosūtīta pa elektronisko pastu, ar atbilstošas saņemšanas atskaites saņemšanas brīdi. **Pārdevējs** un **Pircējs** visu Līguma darbības laiku apņemas nodrošināt iespēju saņemt korespondenci Līgumā norādītajās adresēs un uzņemas visus riskus sakarā ar jebkādām korespondences saņemšanas grūtībām vai neiespējamību.
    8. **Pārdevējs** par pilnvaroto pārstāvi šī Līguma izpildes kontrolei un kontaktiem ar **Pircēju** ir \_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_.
    9. **Pircējs** par pilnvaroto pārstāvi šī Līguma izpildes kontrolei un kontaktiem ar **Pārdevēju** ir \_\_\_\_\_\_\_\_\_\_\_\_\_\_\_\_\_\_, tel. \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_.
    10. Pušu pilnvarotie pārstāvji ir atbildīgi par Līguma izpildes uzraudzīšanu un kontroli, tai skaitā, par Preces pieņemšanas un nodošanas organizēšanu, Preces pieņemšanas – nodošanas aktu noformēšanu, iesniegšanu parakstīšanai, pilnvaroti veikt reģistrāciju Valsts tehniskās uzraudzības aģentūrā uz **Pircēja** vārda, savlaicīgu rēķinu iesniegšanu un pieņemšanu, apstiprināšanu un nodošanu apmaksai, Preces neatbilstības akta parakstīšanu.
    11. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.
    12. Līgums sastādīts 2 (divos) identiskos eksemplāros uz \_\_\_\_ (\_\_\_\_\_) lapaspusēm latviešu valodā Līguma pamatteksta. **Pircējam** tiek nodots viens Līguma eksemplārs, **Pārdevējam** tiek nodots viens Līguma eksemplārs, un abiem Līguma eksemplāriem ir vienāds juridisks spēks.
    13. Līgumam tiek pievienoti šādi pielikumi:
        1. 1. pielikums – Tehniskās specifikācijas uz \_\_\_ (\_\_\_\_\_\_\_\_\_\_\_) lapaspusēm;
        2. 2. pielikums - Finanšu piedāvājums uz \_\_\_\_ (\_\_\_\_\_) lapaspusēm.
11. **Pušu rekvizīti un paraksti**

|  |  |
| --- | --- |
| **Pircējs** | **Pārdevējs** |
| **SIA “Smiltenes NKUP”**  *Pils iela 3A, Smiltene,*  *Smiltenes novads, LV - 4729*  *Reģ. Nr.*  *tālr.: \_\_\_\_\_\_\_\_\_\_,*  *e-pasts:* [*\_\_\_\_\_\_\_\_\_\_\_\_\_\_\_*](mailto:dome@smiltene.lv)  [*www.smiltenesnkup.lv*](http://www.smiltenesnkup.lv)  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  *\_\_\_\_.\_\_\_\_\_.\_\_\_\_\_\_\_\_\_\_\_\_\_\_\_\_*  *parakstīšanas datums* | *Pārdevēja rekvizīti*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *\_\_\_.\_\_\_\_\_.\_\_\_\_\_\_\_\_\_\_\_\_\_\_\_\_\_\_\_\_\_*  *parakstīšanas datums* |

***\**** *Līguma pielikumi tiek sagatavoti atbilstoši Iepirkuma Nolikumam un Piedāvājumam, un tiek pievienoti Līgumam, to parakstot.*

1. Pielikums
2. pielikums